CELEX: 62016TN0349
Language: et
Date: 2016-06-30 00:00:00
Title: Kohtuasi T-349/16: 30. juunil 2016 esitatud hagi – Bank Saderat Iran versus nõukogu

22.8.2016   
            
            
               ET
            
            
               Euroopa Liidu Teataja
            
            
               C 305/48
            
         30. juunil 2016 esitatud hagi – Bank Saderat Iran versus nõukogu
   (Kohtuasi T-349/16)
   (2016/C 305/65)
   Kohtumenetluse keel: inglise
   
      Pooled
   
   
      Hageja: Bank Saderat Iran (Teheran, Iraan) (esindajad: T. de la Mare, QC, barrister R. Blakeley, solicitor S. Jeffrey, solicitor S. Ashley ja solicitor A. Irvine)
   
      Kostja: Euroopa Liidu Nõukogu
   
      Nõuded
   
   Hageja palub Üldkohtul:
   
               —
            
            
               hagejat puudutavas osas tühistada nõukogu 18. aprilli 2016. aasta rakendusmäärus (EL) 2016/603, millega rakendatakse määrust (EL) nr 267/2012, milles käsitletakse Iraani vastu suunatud piiravaid meetmeid (ELT 2016, L 104, lk 8), ning nõukogu 18. aprilli 2016. aasta otsus (ÜVJP) 2016/609, millega muudetakse otsust 2010/413/ÜVJP, mis käsitleb Iraani vastu suunatud piiravaid meetmeid (ELT 2016, L 104, lk 19), ning
            
         
               —
            
            
               mõista nõukogult välja kohtukulud.
            
         
      Väited ja peamised argumendid
   
   Hagi põhjenduseks esitab hageja viis väidet.
   
               —
            
            
               Esimene väide, et 2016. aasta aprillis hageja uuesti loetellu kandmisega on i) kuritarvitatud menetlust ning seeläbi kuritarvitatud võimu, ii) uuesti loetellu kandmine riivab hageja õigust heale haldusele iii) ja on vastuolus kohtuotsuse seadusjõu, õiguskindluse ja lõplikkuse põhimõttega.
            
         
               —
            
            
               Teine väide, et 2016. aasta aprillis hageja uuesti loetellu kandmisega on rikutud EL toimimise lepingu artiklit 266.
            
         
               —
            
            
               Kolmas väide, et 2016. aasta aprillis hageja uuesti loetellu kandmisel on tehtud ilmne hindamisviga.
            
         
               —
            
            
               Neljas väide, et 2016. aasta aprillis hageja uuesti loetellu kandmisega on rikutud hageja põhiõigusi tema maine ja omandi osas ning proportsionaalsuse ja diskrimineerimise keelu põhimõtet.
            
         
               —
            
            
               Viies väide, et 2016. aasta aprillis hageja uuesti loetellu kandmine ei ole ühises laiaulatuslikus tegevuskavas nõutav ning on viimasega vastuolus.